CELEX: 32016R2224
Language: lt
Date: 2016-12-05 00:00:00
Title: 2016 m. gruodžio 5 d. Komisijos įgyvendinimo reglamentas (ES) 2016/2224 dėl tam tikrų prekių klasifikavimo Kombinuotojoje nomenklatūroje

10.12.2016   
            
            
               LT
            
            
               Europos Sąjungos oficialusis leidinys
            
            
               L 336/22
            
         KOMISIJOS ĮGYVENDINIMO REGLAMENTAS (ES) 2016/2224
   2016 m. gruodžio 5 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:
   
               (1)
            
            
               siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 5 d.
      
         
            Komisijos vardu
         
         Stephen QUEST
         
            Generalinis direktorius
         
         
            Mokesčių ir muitų sąjungos generalinis direktoratas
         
      
   
   
      (1)  OL L 269, 2013 10 10, p. 1.
   
      (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Korpuse sumontuotas elektrinis aparatas (belaidis garsiakalbių adapteris), kurio apytiksliai matmenys 52 × 52 × 13 mm, o masė – 26 g.
                  Belaidį garsiakalbių adapterį sudaro:
                  
                              —
                           
                           
                              įmontuota įkraunamoji baterija,
                           
                        
                              —
                           
                           
                              skaitmeninis/analoginis keitiklis,
                           
                        
                              —
                           
                           
                              „Bluetooth“ technologijos siųstuvas ir imtuvas (naudojamas pažangusis garso paskirstymo profilis (angl. Advanced Audio Distribution Profile, A2DP)),
                           
                        
                              —
                           
                           
                              USB prievadas baterijai įkrauti ir
                           
                        
                              —
                           
                           
                              3,5 mm garso prievadas, skirtas prijungti prie garsiakalbių sistemos (kuri pateikimo muitinei metu nepridėta).
                           
                        Aparato naudotojas gali išmaniuoju telefonu ar panašiu nešiojamuoju prietaisu atkuriamos muzikos klausytis per namų garso sistemą arba per atskirus garsiakalbius.
                  Garso signalas iš išmaniojo telefono į aparatą perduodamas belaidžiu ryšiu „Bluetooth“. Aparatas skaitmeninį signalą pakeičia analoginiu signalu ir laidais jį perduoda į namų garso sistemą arba į atskirus garsiakalbius. Aparate sumontuotas pauzės / paleidimo mygtukas, kuriuo galima sustabdyti ir vėl paleisti muzikos įrašą, bet negalima rinktis muzikos ar reguliuoti garsumo.
               
               
                  8517 62 00 
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8517  ir 8517 62 00  atitinkančiais prekių aprašymais.
                  Kadangi aparatas gali tik siųsti ir priimti garso signalus belaidžiu ryšiu „Bluetooth“ (A2DP), bet pats garso signalo negeneruoja ir garso neatkuria, jis nelaikytinas garso atkūrimo aparatu. Todėl gaminys nepriskirtinas 8519  pozicijai.
                  Aparato atliekama funkcija yra garso duomenų priėmimas belaidžiu ryšiu iš prietaiso (pvz., mobiliojo telefono) ir jų perdavimas kabeliais į garsiakalbius. Duomenų priėmimo, keitimo ir perdavimo funkcija paminėta KN kodą 8517 62 00  atitinkančiame prekių aprašyme.
                  Todėl aparatas laikytinas balso ar kitų duomenų priėmimo, keitimo ir perdavimo aparatūra ir jam priskirtinas KN kodas 8517 62 00 .